Legal Document

Category: 265

Text:
43. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α3/5131 της 7/20 Μαΐου 1981  (ΦΕΚ Β΄ 289) Περί κατανομής της ιδιαίτερης ιατρικής αμοιβής μεταξύ των Κλινικών του Δρομοκαϊτείου Νοσοκομείου Έχοντας υπόψη: 1.Τις διατάξεις της παρ. 3 του άρθρ. 5 του Ν.Δ. 3623/56 «περί κατωτάτων ορίων ιατρικής αμοιβής και συνθηκών εργασίας των ιατρών» (ΦΕΚ 277/56 τ.Α΄). 2.Τις διατάξεις της παρ. 5 του άρθρ. 17 του Νόμ. 3796/1957 «περί διαβαθμίσεως και εντάξεως προσωπικού κ.λπ.» (ΦΕΚ 251/57 τ.Α΄). 3.Τις διατάξεις του άρθρ. 22 του Ν.Δ. 4026/1959 «περί τροποποιήσεως και συμπληρώσεως του Ν.Δ. 3940/1955». 4.Την με αριθ. Α3/οικ. 6488/6.5.1980 δική μας απόφαση «περί καθορισμού της ιδιαίτερης αμοιβής του επιστημονικού προσωπικού των Νοσηλευτικών Ιδρυμάτων», αποφασίζουμε: Η κατανομή της ιδιαίτερης ιατρικής αμοιβής μεταξύ των Κλινικών του Δρομοκαϊτείου Νοσοκομείου θα γίνεται από 1 Ιουν. 1981 ως εξής. Το συνολικό ποσό που θα περιέρχεται από ιδιαίτερες αμοιβές στις Κλινικές του εν λόγω Νοσοκομείου θα μοιράζεται ως εξής: 40% Κατ’ ισομερία στους Δ/ντάς των Ψυχιατρικών Κλινικών και της Παθολογικής. 25% Κατ’ ισομερία στους Επιμελητές των Ψυχιατρικών Κλινικών και Παθολογικής και 35% Κατ’ ισομερία στους ειδικευμένους βοηθούς των Ψυχιατρικών Κλινικών και της Παθολογικής Κλινικής. Κατά τα υπόλοιπα ισχύει η 4 σχετική απόφασή μας.